b'\n_START_ARTICLE_\nGleb Kr\xc5\xbei\xc5\xbeanovski\n_START_PARAGRAPH_\nGleb Maksimilianovit\xc5\xa1 Kr\xc5\xbei\xc5\xbeanovski (24. tammikuuta (J: 12. tammikuuta) 1872 Samara, Ven\xc3\xa4j\xc3\xa4n keisarikunta \xe2\x80\x93 31. maaliskuuta 1959 Moskova, Neuvostoliitto) oli ven\xc3\xa4l\xc3\xa4inen vallankumouksellinen ja neuvostoliittolainen poliitikko. _NEWLINE_Kr\xc5\xbei\xc5\xbeanovski oli koulutukseltaan insin\xc3\xb6\xc3\xb6ri ja bolsevikkipuolueen ensimm\xc3\xa4isi\xc3\xa4 j\xc3\xa4seni\xc3\xa4. H\xc3\xa4n ty\xc3\xb6skenteli MOGES (Moskovan kaupungin s\xc3\xa4hk\xc3\xb6voimala, Sidorovich GES-1), joka oli l\xc3\xa4hell\xc3\xa4 h\xc3\xa4nen Sadovnicheskajakadun  asuntoaan, jossa pidettiin Neuvostoliiton teollistamiseen tarvitun s\xc3\xa4hk\xc3\xb6ist\xc3\xa4misohjelman GOELROn suunnittelukokoukset. Kr\xc5\xbei\xc5\xbeanovski oli puheenjohtajana komiteassa, joka suunnitteli GOELROn. _NEWLINE_Suunnitelma ja sen toimeenpano olivat mallina miten k\xc3\xa4yt\xc3\xa4nn\xc3\xb6ss\xc3\xa4 toteutetaan sosialistista taloutta, josta oli keskussuunnittelulla eliminoitu ep\xc3\xa4jatkuvuutta aiheuttavat markkinavaihtelut ja jota k\xc3\xa4ytettiin Neuvostoliiton j\xc3\xa4lkeenj\xc3\xa4\xc3\xa4neisyyden umpeen kuromiseen. Vuosien 1926-1928 voimakkaassa talouspoliittisessa keskustelussa NEP-kauden lopulla h\xc3\xa4n kannatti teleologista l\xc3\xa4hestymistapaa, jonka mukaan taloussuunnittelun tuli heijastaa rakennemuutosta ja tavoitetiloja ennemmin kuin jo taloudessa itsess\xc3\xa4\xc3\xa4n vallitsevia suuntauksia. K\xc3\xa4yt\xc3\xa4nn\xc3\xb6ss\xc3\xa4 t\xc3\xa4m\xc3\xa4 tarkoitti tiukkojen tavoitteiden asettamista ja niiden kurinalaista valvomista Neuvostoliiton raskaaksi teollistamiseksi nopeasti maaseudun kustannuksella. T\xc3\xa4st\xc3\xa4 oli seurauksen maatalouden kollektivisointi, koska maata yksityisesti omistavat viljelij\xc3\xa4t eiv\xc3\xa4t suostuneet maataloustulon voimakkaaseen alentamiseen raskaan teollistamisen rahoittamiseksi omavaraisesti Neuvostoliiton kansallisin varoin ilman ulkomaanvelkaa._NEWLINE_Kr\xc5\xbei\xc5\xbeanovski oli Neuvostoliiton valtiollisen suunnittelukomitean Gosplanin puheenjohtaja 1921\xe2\x80\x931923 ja 1925\xe2\x80\x931930._NEWLINE_Vallankumouksen alkuajoista Leninin yst\xc3\xa4v\xc3\xa4n\xc3\xa4 ollut Kr\xc5\xbei\xc5\xbeanovski kirjoitti Leninin el\xc3\xa4m\xc3\xa4kerran Velikii Lenin (Moskova, 1968).'